Ще дойде ли краят на света през 2017-а? - DC news
Традиционно, в навечерието на Новата година, хората искат да прогледнат в бъдещето и да видят какво ще бъде то. По този повод руският сайт „Первый Тульский“ е събрал най-известните предсказания за 2017 година от най-популярните в света астролози и ясновидци. Вижте ги! Публикуваме ги обаче с уговорката, че не отговаряме за достоверността им, тъй като са събирани от различни интернет сайтове на астрологическа тематика. Освен това не гарантираме, че тези предсказания ще се сбъднат. Но все пак е любопитно да ги прочетем. Предсказанието на Нострадамус Както е известно, Мишел Нострадамус „криел“ пророчествата си под формата на рими. Това са стихотворения, в които знаменитият ясновидец разказвал на човечеството всичко, което ще стане на Земята. По мнението на доста хора, предсказанията на Нострадамус често са се сбъдвали. Ето какво гласи стихът на Нострадамус за 2017 година: „От ярост някои ще чакат вода,  Войската ще е обхваната от голям бяс. Благородните ще бъдат вкарани в 17 кораба по Рона; Вестоносецът ще пристигне късно“. Някои разшифроват посланието така: 1 и 2 ред: Ще има сериозна липса на вода заради замърсените водоеми във Франция. Трябва да се очаква също въстание или бунт. 3-4 ред: евакуацията на хора, по-скоро ще бъде направено от правителствата на тези места, които най-малко са пострадали от тектонични катаклизми. Освен всичко друго, преводачите на строфите на Нострадамус намират, че в тях се забелязва сериозен интерес към Сибир и тенденция към енергийните му запаси. Предсказателят посочва: Тенденцията се основава не толкова на вниманието към този регион  от страна на руския народ, колкото за това, че нестабилните региони по света са прекалено много и те ще поискат да намерят за себе си ново пристанище и нова родина. Предсказанието на Павел Глоба Павел Глоба е астролог, на когото вярват много жители на Русия. Той предстазва различни събития, които са се сбъднали. Що се отнася до 2017 година, то Глоба смята, че тя ще бъде благоприятна, а звездите ще са благосклонни към хората. Според него именно Русия може да стане страната, която да изведе целия свят от кризата и бедствията. Утре ще ви запознаем също с предсказанията за 2017 г. на Ванга и св. Матрона. Превод: DCNEWS